NETFLIX-SARJA
Etkö ole ennen tehnyt rakennushommia?
En. Kuten sanoin, olen vain autellut äitiäni kotona.
Ei hätää. Ei tässä sen kummempaa. Sinulla on tähän sopiva kroppa.
Ai. Kiitos.
Tule sisään. Kysyn pari kysymystä. Tämä ei edes ole oikea työhaastattelu.
Mikä täällä oikein haisee?
Talon alla on varmaan kuollut pesukarhu tai joku vastaava.
Tässä. -Mitä tämä on?
Mitä oikein arvelet? Se on kolaa. Mikä hitto sinua oikein vaivaa?
Anteeksi.
Kiitos.
Etsitkö vakituista vai osa-aikaista työtä?
Otan niin monta tuntia kuin annat. -Riippuu, mitä haluat tehdä.
Tarjoamme maalausta, suunnittelua ja kunnossapitoa.
Työtä on siis joka lähtöön.
Käytkö usein siinä baarissa?
En ole nähnyt sinua siellä ennen.
Kuule.
Näytän sinulle jotain.
Oletko katolilainen?
Muistan partiosta vain tämän solmun.
Kuristussolmu.
Se on todella tiukka.
Kätesi saattaa muuttua violetiksi.
Katso minua.
Näytän sinulle tempun.
Älä nyt viitsi.
Älä pane vastaan.
Et halua suututtaa minua. Usko pois.
Älä! Ole kiltti! Hyvä jumala! -Jumala ei nyt auta sinua.
Jumala olen minä.
Illinoisissa valmistaudutaan teloittamaan yksi Amerikan pahimmista sarjamurhaajista.
Liittovaltion tuomari antoi keskiviikkona John Wayne Gacylle teloitusmääräyksen.
Hänen on määrä kuolla 10. toukokuuta myrkkyruiskeeseen.
Murhaajalla on kaksi kuukautta elinaikaa.
Oikeustaistelu on jatkunut yli 14 vuotta.
Frank Currie kertoo asiasta lisää.
Vuonna 1978 maailma näki ensi kertaa,
kun ruumispusseja kannettiin John Wayne Gacyn kotoa Chicagon lähellä.
Gacy tuomittiin myöhemmin kuolemaan 33 nuoren miehen ja pojan kidutusmurhista.
Onneksi hänet vihdoin teloitetaan.
Tuollaisen jälkeen ei ansaitsekaan elää.
Toivottavasti hän palaa helvetissä. Hän oli kaikista pahin.
Ei hän ole pahin.
Kuka on muka pahempi?
Minun naapurini.
Oletko haistanut ruumiin, Linda?
En. -Minä olen.
Jeff keitti ruumiita naapuriasunnossa. Haju tuli kotiini tuuletusaukon kautta.
En unohda sitä hajua koskaan.
Mitä helvettiä?
Anteeksi. Ystäväni istuu siinä.
Saatanan hullu kusipää! -Rauhoitu.
Hoitelen tuon virnuilijan.
Olet helvetinmoinen hyypiö!
En maksa viittäkymppiä nimmaristasi.
Sehän on ainakin sadan dollarin arvoinen.
Siitä tulee keräilyesine. Annan sinulle jopa alennuksen.
Saat kaupan päälle pornokuvia, joita naiset lähettelevät.
Minulla ei ole niille käyttöä. -Pornokuviako?
Niissä näkyy pillu ja kaikkea. -Hyvä on, JD.
Tämä on syvältä! -Anteeksi, kaverit.
Älkää kiukutelko. Menen vain ulkoilemaan.
Miksi hän pääsee yksin pihalle?
Narttu!
Olen kyllästynyt epäkunnioitukseesi. -Epäkunnioitukseen?
Leikit ruoalla, kerrot sairaita vitsejä ja myyt nimmareitasi kuin olisit julkkis.
Vankila ei ole mikään peli. Emme ole täällä sinun iloksesi.
Tarkoitus ei ollut olla epäkunnioittava.
Yritän vain kuluttaa aikaa kuten sinäkin.
Emme ole samanlaisia. Sovitin syntini.
Mitä ikinä teitkään joutuaksesi tänne, et kadu sitä tippaakaan.
Olen kristitty. Käytöksesi loukkaa minua.
Selvä. -Älä ole kusipää. Lopeta pelleily.
Liikettä, Scarver!
Jessus.
Miksi tutkit herra Dahmerin taustoja? -En tutki hänen taustojaan.
Haluan tietää, miksi hän on täällä ja miksi hänestä puhutaan.
Olen pudonnut kärryiltä eristyssellissä.
Järjestelmän mukaan sinulla on psyykkinen sairaus.
Siksi et saa nähdä kaikkia materiaaleja.
Kerroin lääkäreille, että tietyt ruoat aiheuttavat psykoottiset kohtaukseni.
Leipä, puhdistettu sokeri ja muu keinotekoinen paskaruoka.
Muutin ruokavalioni ja löysin Jeesuksen.
Voin nyt hyvin.
Olisit nyt niin kiltti.
KANNIBAALI
HULLU, JOKA TAPPOI JA SÖI 17
"KÄVELEVIÄ ZOMBEJA"
RUUMIITA KAIKKIALLA
POLIISIT PALAUTTIVAT LAOSILAISTEININ DAHMERIN KYNSIIN
ONNISTUI PAKENEMAAN
POIKA OLI ALASTI JA VUOSI VERTA
POLIISIT PALAUTTIVAT HÄNET ASUNTOON
LAPSEN RUUMIS
SUOLAHAPPOA
14-VUOTIAS POIKA
SUKULAISET HUOLISSAAN EPÄILLYSTÄ
…hän joi paljon ja oli väkivaltainen.
Ehkä silloin kaikki meni pieleen John Gacyn kohdalla.
Hän ei tiedä eikä tunnu välittävän.
Hän uppoutuu maalauksiinsa.
Tällaisena näen Kristuksen itsessäni.
Teos on monoliittinen aivan kuten Kristuskin on minulle.
Hän on kaikkea kaikille ihmisille.
Etkö pelkää Jumalan kohtaamista? -En. Olen melko sujut hänen kanssaan.
Olen ollut papin avustajana katolisissa palveluksissa kymmenen vuotta.
Minulla ei ole tunnontuskia asian suhteen.
Olen tunnustanut syntini ja saanut ehtoollisen.
Olen siis tehnyt rauhan itseni kanssa.
John Gacy teloitetaan myrkkyruiskeella.
Huomenna kuulemme lisää siitä, miten syyllisyys tekee hänestä uhrin.
Voimmeko jutella hetken?
Totta kai.
Miksi meitä on nykyään näin monta? Tarkoitatko vankeja?
Ei. Tarkoitan minunlaisiani ihmisiä.
Ihmisiä, joita sanotaan sarjamurhaajiksi.
Kukaan ei varmaan osaa vastata tuohon.
Jotkut syyttävät siitä moottoriteitä, jotka ovat maassamme melko uusi juttu.
Murhan jälkeen voi häipyä nopeasti ja viedä ruumiin tuhansien mailien päähän.
Ehkä se johtuu toisesta maailmansodasta tai Vietnamin sodasta.
Isät traumatisoituivat sodassa.
He olivat etäisiä ja väkivaltaisia. Siksi he kasvattivat pojistaan levottomia.
Myös porno on tullut kaikkien saataville. Se tapahtui vasta 70-luvun puolella.
Uskotko siihen vaihtoehtoon, että ihminen on yksinkertaisesti paha?
Arvaat varmaan jo, että uskon.
Kävin lapsena kirkossa.
Halloweenina pukeuduin paholaiseksi.
Jokin siinä tuntui minusta hyvältä.
Sitten vartuin hieman.
Tein hänelle alttarin.
Paholaiselle siis.
Aioin tehdä siitä ihmisen kokoisen.
Säästin useita ruumiinosia sitä varten.
Jopa elokuvissa, kuten Tähtien sodassa,
pidän pahiksista aina enemmän.
Niin minäkin.
Ne hahmot on kirjoitettu paremmin.
Niin.
Mitä haluat oikeasti kysyä, Jeff?
No…
Katsoin John Wayne Gacya uutisissa.
Meidän sanotaan olevan samanlaisia, koska teimme molemmat kamalia asioita.
Mutta…
Minusta me olemme erilaisia.
Myönsin kaikki tekoni viimeistä myöten.
Gacy väittää yhä olevansa syytön.
Halusin kuolemanrangaistuksen.
Hän sanoi, ettei pelkää kuolemaa, koska on tehnyt rauhan Jumalan kanssa.
Hän sanoo pääsevänsä taivaaseen.
Kysymykseni taitaakin siis olla tämä:
Onko Jumala antanut hänelle anteeksi?
Tarkoitatko häntä vai itseäsi, Jeff?
En ansaitse anteeksiantoa teoistani.
Kyse ei ole ansaitsemisesta, Jeff.
Saamme armahduksen, vaikkemme ansaitsisikaan sitä.
Jeesus ei kuollut ristillä yksin.
Ristillä roikkui myös kaksi rikollista.
Yksi heistä pilkkasi Jeesusta sanoen, että jos hän kerran on Jumalan poika,
hänen pitäisi voida pelastaa itsensä ja kaksi muuta miestä.
Toinen rikollinen väitti vastaan sanoen,
että hän ja toinen roisto saavat sen, minkä ansaitsevatkin,
mutta Jeesus ei tehnyt mitään väärää.
Hän pyysi Jeesusta muistamaan hänet taivaan valtakunnassa.
Jeesus kääntyi hänen puoleensa.
Arvaa, mitä hän sanoi.
"Tänään olet kanssani paratiisissa."
Jeesus ei kysynyt, mitä hän oli tehnyt tai katuiko hän kenties tekojaan.
Pelastuakseen hänen piti vain uskoa, että Jeesus oli Jumalan poika.
Muistuta meitä siitä, että olet rakastava, armollinen ja oikeudenmukainen Jumala.
Pyydämme sinulta kykyä armahtaa ja antaa anteeksi sinun laillasi, Herra.
Olet suonut meille armoa ja anteeksiantoa.
Isän, Pojan ja Pyhän Hengen nimeen.
Aamen.
Entä Sandra? -Hän saa pian toisen vauvan.
Ylistystä Herralle. Poika vai tyttö? -Emme tiedä. Se selviää ensi viikolla.
Kerro hänelle terveisiä. -Kerron.
Miksi oikein halusit tavata minut?
No, pastori…
Puhuitte loppurukouksessa anteeksiannosta.
Sen lisäksi armo on osa kristinuskoa.
Kaikki tekevät joskus virheitä ja ansaitsevat armahduksen.
Jeffrey Dahmer on kuitenkin toinen juttu. En voi antaa hänelle anteeksi.
Hänen aivoissaan saattoi olla vikaa, tai ehkä hän vain menetti hallinnan.
Siltikään en voi.
Sydämeni on täynnä vihaa.
Kostoa.
Luulin, että minulle riittäisi se, että hän on vankilassa loppuelämänsä.
Se ei riitä.
Haluan, että hän kärsii.
Näen siitä jopa painajaisia.
Näen itseni satuttamassa häntä.
Aiheuttamassa hänelle tuskaa niin, että hän joutuu anelemaan armoa.
Minua pelottaa, pastori.
Olen kauhuissani.
Toivon vain kovasti sitä, että pääsisin näistä tunteista eroon.
En halua janota kostoa loputtomiin.
Haluan voida paremmin.
En ehkä voi antaa anteeksi, mutta ehkä voin päästä edes lähelle sitä.
En voi antaa vihan syödä minua sisältä.
Muuten en enää tunne itseäni.
Sinulla on suuri sydän.
Se voi olla sekä siunaus että kirous.
Sinulla on täysi oikeus tunteisiin ja ajatuksiin, joita käyt nyt läpi.
Mutta miten saan ne loppumaan?
Se ei yksinkertaisesti ole mahdollista.
Voit vain rukoilla voimaa ja pyytää Jumalan opastusta joka päivä.
Voisit myös käydä kirkossa useammin.
Niin.
Se ei tapahdu yhdessä yössä.
Siihen menee aikaa.
Jonain päivänä kaikki on toisin. Siihen voi mennä kuukausi tai vuosikin.
Näet Jeffrey Dahmerin kasvot jossakin, mutta et tunne enää yhtään mitään.
Hei, isä. -Hei, Jeff.
Mitä kuuluu?
Kiva nähdä. -Samoin.
Näytät hyvältä. -Kiitos.
Näytät terveemmältä. -Ihanko totta?
Ehkä se johtuu lääkkeistä, jotka sain. Minulle annettiin fluoksetiinia.
Ihanko totta? Auttaako se?
Se pitää mielialani tasaisena.
Täällä ei saa alkoholiakaan. Se taisi olla osa ongelmaani.
Olen samaa mieltä.
Kaipaatko juomista?
Päivän jokaisena tuntina.
Siksi on hyvä, etten voi juoda täällä.
Ajattelin sinua ja Sharia.
Voisitte lähteä lomalle kirjarahoilla.
Ai niin. Se kirja.
Kirja ei oikein menestynyt.
Arvostelut olivat hyviä, mutta… Ymmärrän kyllä, miksi.
Monet ihmiset kai ajattelivat, että yritin hyötyä uhreista ja sitä rataa.
Se ei ole totta, mutta minkäs teet?
Kirja oli kai tuhoon tuomittu alusta asti.
Minun pitää kertoa jotain.
Suunnittelen yhtä juttua.
Haluan kasteen.
Tuohan on mahtava juttu.
Ajattelin, että ilahtuisit.
Täällä ei vain ole kasteammetta, ja pitää löytää joku kastamaan minut.
Tuohan on aivan mahtava juttu.
Mahtavaa.
Tiedätkö, mitä olen ajatellut?
Kasteessa on kyse siitä, että synnit pestään pois.
Jumala voi toki aina antaa anteeksi. Tiedän, että hän pystyy siihen.
Halusinkin kysyä sinulta.
Pystytkö antamaan minulle anteeksi?
Pystyn.
Annan sinulle anteeksi.
Ihan totta.
Olen jo antanut.
Koska olet poikani.
Kiva kuulla.
Kiitos, isä.
Hei.
Kiitos, kun tulit, Glenda. -Kiitos kutsusta.
Te laosilaiset osaatte pitää kunnon häät. -Istu toki alas.
Otatko viskiä? -Ei kiitos.
Se on perinne.
Hyvä on sitten.
Onpa vahvaa.
Ei kannata juoda liian montaa, muuten et muista poikasi häitä.
Olen iloinen puolestasi.
Sinä ja perheesi ansaitsette tämän etenkin kaiken kokemanne jälkeen.
Tänään on hyvä päivä.
Yritän iloita perheeni puolesta.
Hymyilen ja yritän olla vahva.
Odotan, että oloni palautuisi entiselleen.
Se kuitenkin vain pahenee.
Joka aamu herään ja muistan, että Jeffrey Dahmer on yhä elossa.
Mutta ei Konerak.
Ei minun poikani.
Ymmärrän.
Ehkä voimmekin vain teeskennellä, että olemme vahvoja.
Ehkä jonain päivänä unohdamme, että me vain teeskentelemme.
Tulehan nyt, Sounthone. Mennään tanssilattialle näyttämään mallia.
Hyvä on.
"Dahmer vastaan Jeesus"?
Ei voi olla totta. Se on Jeffrey Dahmer -sarjan uusi numero.
Luulin jo, ettei alemmaksi voisi vajota.
Tuo on sairasta. Hänestä yritetään tehdä supersankari.
Paskat sananvapaudesta. -Älä muuta sano.
En ole varma, kumman pitäisi loukkaantua enemmän, meidän vai Jeesuksen?
Mitä teemme? -Aloitetaan uusi oikeusjuttu.
Hävisimme edellisen. Häviämmekö taas? -Se on toki mahdollista.
Onko se kaiken arvoista?
Pitäisikö meidän antaa anteeksi Dahmerille ja antaa ihmisten tienata hänellä?
Miksi nähdä vaivaa oikeusjutun eteen, jos vain häviämme taas kerran?
Koska se lähettää viestin.
Se muistuttaa ihmisiä siitä, että Jeff Dahmer ei ole supersankari.
Hän on sarjamurhaaja.
Se muistuttaa heitä myös siitä, että lapsemme olivat muutakin kuin uhreja.
He olivat oikeita ihmisiä. He elivät.
He lauloivat kuorossa, tanssivat ja kiusasivat siskojaan.
He olivat nuoria miehiä, joilla oli unelmia tulevaisuudesta.
Ja äidit,
jotka rakastivat heitä.
Vaikka häviäisimme oikeusjutun,
voimme silti tehdä kantamme selväksi ja voitamme siten kaikesta huolimatta.
En aio lukea tätä, mutta toivon, että Jeesus pieksee Jeffrey Dahmerin.
Älä katso suoraan kohti.
Laita nämä päähän. -Kiitoksia.
Jumalan olemassaoloa on vaikea epäillä.
Täydellinen auringonpimennys,
John Wayne Gacyn teloitus ja Jeff Dahmerin kaste samana päivänä.
Käytämme tätä kuntoutukseen. Käykö se?
Uskon niin. -Tarvitsetko muuta?
Annat kaiken mahdollisen. Luulin, että tämä olisi vaikeampaa.
Uskonto rauhoittaa.
Puhuin hänelle ja kerron sinulle saman, minkä kerroin vankilan kappalaisille.
Dahmer haluaa aidosti pelastua.
John Wayne Gacy,
onko sinulla viimeisiä sanoja?
Minäpä mietin.
Haistakaa kaikki pitkä paska.
Siinä teille viimeiset sanat.
Minne menet, JD? -Menen kastettavaksi.
Hieno juttu, Jeff.
Tekikö joku tuon sinulle? -Teki. Eikö olekin hieno?
Joku nainen Oklahomassa.
Helvetin kusipää.
Jeff, minä täten kastan sinut
Isän,
Pojan -
ja Pyhän Hengen nimeen,
jotta saat syntisi anteeksi.
En tiedä, mitä teen. Kaikkivaltias Jumala, kerro minulle!
Kerro minulle, mitä pitää tehdä!
Virallinen kuolinaika 12.58.
Tervetuloa Jumalan perheeseen.
Onneksi olkoon, Jeff.
Sinut on pelastettu.
Kiitos.
Puhu minulle, Herra.
Kerro, mitä pitää tehdä.
Teen sen.
PYHÄ RAAMATTU
Työvuoro.
Kuule, JD.
Mitä aiot tehdä 25 sentin tuntipalkalla? Tuhlaatko sen pornoon vai tupakkaan?
En tiedä. Lahjoitan sen varmaan kirkolle.
Kuulostaa helvetin tylsältä.
Menin lankaan. -Kunhan vähän piruilin.
Työvuoro.
Saatte tänä aamuna hieman apua.
Mikäs siinä. Sopii minulle.
Siivoan pukuhuoneet. Haluatko auttaa? -Selvä.
Jesse?
Mitä teit hänelle?
Älä itke hänen takiaan.
Hän murhasi vaimonsa.
Puukotti tätä kasvoihin viidesti ja syytti siitä kahta mustaa.
Melkoista paskaa.
Se ei silti vedä vertoja sinun teoillesi.
Et vain murhannut uhrejasi.
Häpäisit heidän ruumiinsa.
Söit heidän lihaansa. Vastaa minulle, Dahmer!
Söitkö heidän lihaansa?
Söin.
Ja se 14-vuotias poika.
Niin. -Mitä helvettiä?
Miksi oikein teit sen?
Nautitko siitä?
Olin eksyksissä.
Käänsin selkäni Jumalalle.
Uskotko siis Jumalaan?
Uskon.
Olen palannut hänen luokseen.
Minusta tuntuu, että olen muuttunut.
Minäkin uskon Jumalaan.
Minun Jumalani kuitenkin kostaa.
Hän rankaisee pahuudesta.
Olen ollut uskossa jo kauan.
Toisinaan Jumala lähettää välikäden toteuttamaan haluamansa oikeuden.
Herra puhui minulle, Dahmer.
Hän käski rankaisemaan sinua,
koska riistit monta syytöntä ihmishenkeä ja tuhosit heidän perheensä.
Voit toki vakuutella itsellesi, että Jumala on antanut sinulle anteeksi.
Jumalan raivoa ei silti voi paeta.
Se saa jokaisen lopulta kiinni.
Aina.
Ymmärrätkö nyt, Dahmer?
Olen hänen välikätensä.
Tuliko selväksi?
Selvä.
Nautit siitä, kun heihin sattui. Eikö?
Ajattele sitä 14-vuotiasta poikaa, jolle teit kamalia asioita.
Ei.
Huumasin heidät, jotta he eivät tuntisi mitään.
Sinä tulet tuntemaan joka ikisen sekunnin.
Isän,
Pojan -
ja Pyhän Hengen nimeen.
Aamen.
Haloo? Puhelimessa.
Voi ei.
Selvä. Tulemme heti.
SAIRAALA
Herra Dahmer… -Onko hän kunnossa?
Meillä on valitettavasti huonoja uutisia.
Ei.
Luoja. Olen pahoillani, Jeff.
Rakastan sinua.
Olen rakastanut syntymästäsi asti.
Rakastan sinua kuolemaani saakka.
Mitä?
En sanonut yhtään mitään.
Herra Dahmer ja neiti Flint?
Sinä ensin.
En ymmärrä.
Jeffin ruumis tuhkattiin. Saimme jäänteet pari viikkoa sitten.
Puolet niistä.
Toinen puoli meni minulle. Äidille.
Poikanne kuoleman jälkeen hänelle tehtiin tietenkin ruumiinavaus.
Sen yhteydessä keho tavallaan… -Leikellään? Lionel tietää siitä kaiken.
Hän innosti Jeffin harrastuksen pariin. -Sinä sitten osaat olla häijy.
Voisimmeko pysyä asiassa?
Aivot poistettiin, jotta kuolinsyy voitiin selvittää.
Neiti Flint on sitä mieltä, että tästä voi seurata jotain hyvääkin.
Fresnon yliopiston asiantuntijat haluaisivat tutkia Jeffin aivoja.
Hetkinen. Nyt en ymmärrä.
Missä hänen aivonsa ovat olleet? Missä ne ovat nyt?
Madisonissa.
Ne ovat Wisconsinin yliopiston patologian laboratoriossa.
Ei voi olla totta. -Kuuntelisit kerrankin, Lionel.
Hän teki testamentin.
Hän halusi tulla tuhkatuksi kokonaan. Aivot ovat osa hänen ruumistaan.
Hän ei halunnut minkäänlaisia hautajaisia.
Jos kerran välität Jeffin toiveista, miksi ihmeessä pidit muistotilaisuuden?
Perheen kesken vain. -Hänen äitiään et silti kutsunut.
Aivot pitää tuhkata. Ne olisi pitänyt tuhkata ruumiin kanssa.
Meillä on mahdollisuus selvittää, miksi hän oli sellainen kuin oli.
Syntyikö hän sellaisena?
Ehkä hänellä oli jossain pieni kasvain.
Kaikilla on omat päätelmänsä siitä, miksi Jeff oli sellainen kuin oli.
Lopeta. Häpeäisit.
He tekivät samoin John Wayne Gacylle.
Hänen aivonsa poistettiin ja niistä otettiin mitä lie koepaloja.
Arvatkaa, mitä heille selvisi. Ei mitään.
Jeffin kohdalla käy samoin. -Mistä muka tiedät?
Vastaukseni on ei, Joyce.
Ei ikinä.
Meidän pitää antaa asian olla.
Meidän pitää lopettaa rypeminen ja mennä elämässä eteenpäin.
Herra Dahmer. Asia on sen luontoinen, että neiti Flint haluaa oikeuskäsittelyn.
Aivan varmasti haluaa.
Jos olet kiltisti, annan sinun katsella kotona piirrettyjä.
Katsotaanpa.
Voit valita Oreot, Chips Ahoyt tai Kee… -Keksejä!
Minkä keksipaketin haluat? -Kaikki.
Saat kaksi. Olet nimittäin hemmoteltu.
Tiedätkö, miksi olet hemmoteltu? Koska olet mummon pikku riiviö.
Auta minua laittamaan ostokset hihnalle. Etkö olekin sentään iso poika?
MAFIAPOMOT MURHAUTTIVAT KANNIBAALIN
Seuraava.
Käsiteltävä tapaus on melko epätavallinen.
Tällaista ei ole tullut vastaan ennen. Tuskin enää ikinä tuleekaan.
Vanhemmat ovat keskenään eri mieltä.
Tunnustan Jeffrey Dahmerin toiveet.
Tiedän myös, että pitää mennä eteenpäin.
Kyseessä on harvinaisen synkkä tapaus koko ihmiskunnan historiassa.
Koko kansan kannalta olisi parasta, jos asia olisi vihdoin loppuun käsitelty.
Asia pitää ratkaista lopullisesti niin, että kaikkien elämä voi jatkua.
Siksi päätös on tämä.
Määrään, että aivot tuhotaan.
Minun on myös sanottava, että olen tutkimuspyyntöä vastaan.
Menehtyneen kaltaisen henkilön kuollessa herää aina paljon kysymyksiä.
Halutaan lopullinen vastaus siihen, miksi joku Jeffreyn kaltainen on mitä on.
Tai siis oli.
Siinä piilee kuitenkin todellinen vaara.
Hänen kaltaistensa kohdalla ei ole helppoja vastauksia.
Emme koskaan saa tietää, miksi hän teki mitä teki.
Totuus on toki sangen epämiellyttävä, mutta se pitää silti hyväksyä.
Kiitos, kun sain tulla, neiti Yang. Arvostan kärsivällisyyttänne.
Siirsimme muutaman kerran. -Seitsemän.
Anteeksi kuinka? -Seitsemän kertaa.
Niin monta kertaa toimistonne siirsi tätä. Se ei kuitenkaan haittaa.
Totuin olemaan sinnikäs, kun soittelin poliisille Dahmerista.
Kuinka voin auttaa, neiti Cleveland?
Halusin tulla kysymään, miten puistohanke oikein edistyy.
Mikä puistohanke? -Puisto uhrien muistolle.
Minulle kerrottiin, että kaupunki aikoo tehdä Oxford-rakennuksen tilalle puiston,
kunhan se on ensin purettu pois alta.
Kirjoitin toimistoonne ehdottaakseni, että puisto tehtäisiin uhrien muistolle.
Kirjoititte takaisin ystävällisen kirjeen, jossa lupasitte selvittää asian.
Aivan.
Tulin tänne uhrien perheiden puolesta. Haluan tietää, miten hanke etenee.
Kävelin rakennuksen ohi hiljattain, ja tontti oli yhä vapaana.
Siitähän on jo melkein kaksi vuotta.
Tarkistan järjestelmästä. Vaikuttaa siltä, että odotamme yhä rakennuslupia.
Kauanko siihen menee?
Public Worksin pitää ensin tehdä turvallisuustarkastus loppuun,
kunhan kaupunkisuunnitteluvirasto on tehnyt tarkastuksensa.
Pyydämme vain yhtä puistoa, neiti Yang.
Se ei voi olla näin vaikeaa. Emme vaadi mitään Taj Mahalia.
Mukana on aina paljon byrokratiaa, rakensipa kaupunkiin mitä tahansa.
Ymmärrän, että tilanne on turhauttava.
Saanko puhua suoraan?
Monet eivät haluaisi rakentaa sille tontille enää yhtään mitään.
He haluavat mieluummin unohtaa. -Kaikki eivät voi unohtaa.
Puritte vain rakennuksen. Se ei kuitenkaan pyyhi pois tapahtunutta.
Se pyyhkii pois vain uhrit.
Pyydämme rakentamaan tontille jotain, joka kunnioittaa heidän muistoaan.
Se on oikein ja vähintä, mitä voi tehdä.
Voisitteko puhua asiasta esimiehellenne tai asiasta vastaavalle henkilölle?
Ehdottomasti. Teen kaiken voitavani, jotta prosessi sujuisi nopeammin.
Tiedän kuitenkin, että tässä kestää.
Teidän ja perheiden pitää odottaa vielä vähän pidempään.
Ei se mitään, neiti Yang.
Olen tottunut odottamaan.
Olen päättänyt viedä tämän loppuun.
Uhrien takia.
Ja heidän perheidensä.
Ihmisten pitää muistaa muutakin kuin Jeff Dahmer ja hänen pahuutensa.
Jatkan odottamista koko loppuelämäni.
Rakennuksen tilalle ei koskaan tullut puistoa eikä muistomerkkiä uhreille.
STEVEN HICKS, 18 VUOTTA 18. KESÄKUUTA 1978
STEVEN TUOMI, 24 VUOTTA 20. MARRASKUUTA 1987
JAMES DOXTATOR, 14 VUOTTA 16. TAMMIKUUTA 1988
RICHARD GUERRERO, 22 VUOTTA 24. MAALISKUUTA 1988
ANTHONY SEARS, 24 VUOTTA 25. MAALISKUUTA 1989
RAYMOND SMITH, 32 VUOTTA 20. TOUKOKUUTA 1990
EDWARD SMITH, 27 VUOTTA KESÄKUU 1990
ERNEST MILLER, 23 VUOTTA SYYSKUU 1990
DAVID THOMAS, 22 VUOTTA 24. SYYSKUUTA 1990
CURTIS STRAUGHTER, 17 VUOTTA HELMIKUU 1991
ERROL LINDSEY, 19 VUOTTA 7. HUHTIKUUTA 1991
TONY HUGHES, 31 VUOTTA 24. TOUKOKUUTA 1991
KONERAK SINTHASOMPHONE, 14 VUOTTA 27. TOUKOKUUTA 1991
MATT TURNER, 20 VUOTTA 30. KESÄKUUTA 1991
JEREMIAH WEINBERGER, 23 VUOTTA 5. HEINÄKUUTA 1991
OLIVER LACY, 24 VUOTTA 15. HEINÄKUUTA 1991
JOSEPH BRADEHOFT, 25 VUOTTA 19. HEINÄKUUTA 1991
Tekstitys: Milka-Maria Mauranen